./data/phi0474/phi013/phi0474.phi013.perseus-lat2.xml
M. Tullius Cicero
quod ego si verbo adsequi possem, istos ipsos							eicerem qui haec loquuntur  homo enim videlicet timidus aut							etiam permodestus vocem consulis ferre non potuit; simul atque ire in							exsilium iussus est, paruit  quin hesterno die, cum domi							meae paene interfectus essem, senatum in aedem Iovis Statoris								convocavi, rem omnem ad patres conscriptos detuli  quo cum							Catilina venisset, quis eum senator appellavit, quis salutavit, quis							denique ita aspexit ut perditum civem ac non potius ut importunissimum							hostem? quin etiam principes eius ordinis partem illam							subselliorum ad quam ille accesserat nudam atque inanem reliquerunt